ธปท.เผยทุนสำรองล่าสุดเพิ่มขึ้น 700 ล้านเหรียญสหรัฐ
ธปท.เผยทุนสำรองล่าสุดเพิ่มขึ้น 700 ล้านเหรียญสหรัฐ อยู่ที่ 1.547 แสนล้านเหรียญสหรัฐ คาดเพิ่มน้อยเพราะทางการชะลอการแทรกแซง
3 ก.ย. 2553

ธปท.เผยทุนสำรองล่าสุดเพิ่มขึ้น 700 ล้านเหรียญสหรัฐ อยู่ที่ 1.547 แสนล้านเหรียญสหรัฐ คาดเพิ่มน้อยเพราะทางการชะลอการแทรกแซง
ธนาคารแห่งประเทศไทย(ธปท.) รายงานระดับทุนสำรองระหว่างประเทศ ล่าสุด ณ วันที่ 27 ส.ค.ปีนี้อยู่ที่ระดับ 1.547  แสนล้านเหรียญสหรัฐ หรือประมาณ 4.847 ล้านล้านบาท เพิ่มขึ้น 700 ล้านเหรียญสหรัฐ หรือประมาณ 2.21 หมื่นล้านบาท หากคิดอัตราแลกเปลี่ยนที่ 31.5 บาท/เหรียญสหรัฐ จากสัปดาห์ก่อนอยู่ที่ 1.540 แสนล้านเหรียญสหรัฐ  หรือ 4.854 ล้านล้านบาท 
ขณะที่ฐานะสุทธิการซื้อขายเงินตราต่างประเทศแลกกับเงินบาทล่วงหน้าอยู่ที่ 1.21 หมื่นล้านเหรียญสหรัฐ เพิ่มขึ้น 300 ล้านเหรียญสหรัฐ หรือประมาณ 9,450 ล้านบาท 
ทั้งนี้ ตลาดเงินคาดว่าการเพิ่มขึ้นในปริมาณที่น้อยลง จากสัปดาห์ก่อน เมื่อวันที่ 20 ส.ค.ที่ผ่านมาเคยเพิ่มขึ้นถึง 1,300 ล้านเหรียญสหรัฐ หรือประมาณ 4.16 หมื่นล้านบาท จากระดับ เป็น 1.527 แสนล้านบาท เพิ่มเป็น1.540 แสนล้านเหรียญสหรัฐ แต่สัปดาห์นี้เพิ่มขึ้นเล็กน้อย 700 ล้านเหรียญสหรัฐ น่าจะมาจากสาเหตุที่ธปท.ชะลอการเข้าแทรกแซงตลาด จะเข้าดูแลเฉพาะไม่ให้ค่าเงินผันผวนหรือเปลี่ยนแปลงระหว่างวันเร็วเกินไปและไปในทิศทางกับค่าเงินในภูมิภาคเท่านั้น เห็นได้จากค่าเงินบาทเริ่มแข็งค่าเร็วขึ้น มาอยู่ที่ 31.14 บาท/เหรียญสหรัฐ 
สำหรับ ฐานเงินหรือประมาณเงินหมุนเวียนในมือประชาชน ล่าสุดอยู่ที่ 1.036 ล้านล้านบาท เพิ่มขึ้น 5,100 ล้านบาท จากสัปดาห์ก่อนอยู่ที่ 1.031 ล้านล้านบาท เป็นการเพิ่มขึ้นตามภาวะเศรษฐกิจที่ปรับดีขึ้น